laion/Wikipedia-Exotic huggingface dataset:
მაესტა (დუჩოს ნახატი)

მაესტა მაესტა — საკურთხევლის ხატი, შექმნილია 1308-1311 წლებში, ქალაქ სიენას დაკვეთით და მხატვარ დუჩო დი ბუონინსენიას შესრულებით. სიენის საქალაქო არქივში დაცულია 1308 წლის 4 ოქტომბრის კონტრაქტი, რომელიც დადებულია სიენის ეკლესიის წარმომადგენელ იაკოპოსა და დუჩოს შორის. აღნიშნულ კონტრაქტში გარდა ტექნიკური საკითხებისა ჩამოთვლილია რამდენიმე სავალდებულო პირობა: ხატი დაწერილი უნდა ყოფილიყო მხოლოდ დუჩოს ხელით, თანაშემწეების გარეშე; დუჩოს არ უნდა შეესრულებინა სხვა რაიმე ნახატი, სანამ არ დაასრულებდა აღნიშნულ შეკვეთას. ამისათვის მხატვარს ეძლეოდა დღიური გასამრჯელო 16 სოლიდი. მაესტა სამი წლის განმავლობაში მზადდებოდა და 1311 წელს სიენის ტაძარში დააბრძანეს. ვიკისაწყობში არის გვერდი თემაზე: მაესტა (დუჩოს ნახატი) მაესტა (დუჩოს ნახატი) მაესტა Olga’s gallery-ში
ბანავასი

ბანავასი (ინგლ Banavasi, კან. ಬನವಾಸಿ) — კარნატაკას სამხრეთ ინდური შტატის უტარა–კანადას ოლქის ძველი ტაძრების ქალაქი. შტატის ერთ–ერთი უძველესი ქალაქი. ცნობილია თავისი მადჰუკეშვარის ტაძრით, რომელიც აგებულია IX ს. და ეძღვნება ღვთაება შივას. ბანავასი მდებარეობს ბანგალორედან 374 კმ–ზე, დასავლეთ გატების ტროპიკულ ტყეებში და მას სამი მხრიდან ესაზღვრება მდინარე ვარადჰა. ბანავასში განბითარებულია სოფლის მეურნეობა: გაშენებულია ბრინჯი, შაქრის ლერწამი, ანანასი, სხვადასხვა სუნელი. 2005 წ. მონაცემებით ბანავასის მოსახლეობა შეადგენდა 4267 ადამიანს. ბანავასი იყო 345 წელს დაარსებული ძველინდური სამეფო დინასტიის კადამბას დედაქალაქი, რომელიც დაახლოებით ორასი წელი ფლობდა მას. 2006 არქეოლოგებმა აქ აღმოაჩინეს სპილენძის მონეტა კანადას ენაზე შესრულებული წარწერით. საუკუნეების განმავლობაში ბანავასი წარმოადგენდა თეატრალური ხელოვნების – იაკშაგანას მნიშვნელოვან ცენტრი. ყოველი წლის დეკემბერში, აქ იმართება კარნატაკას შტატის ხელისუფლების მიერ ორგანიზებული დიდებული კვების ფესტივალი – კადამბოტსავი. დღესასწაულის ნაწილს შეადგენს ხალხური ცეკვები, თეატრი, მუსიკალური კონცერტები. მადჰუკეშვარას ციხე ბანავასში ნანდი მაჰამენტაპაში (დარბაზი) მადჰუკეშვარას ქვის მოჩუქურთმებული ტახტი შესასვლელის სპილო მზის ჩასვლა ბანავასის ტაძარში მადჰუკეშვარას ციხე მონეტები ბანავასიდან მადჰუკეშვარას ციხე ბანავასში ანტიკური ქალაქი ბანავასი მონეტები ბანავასიდან კადამბა კულა: ანტიკური და შუა საუკუნეების კარნატაკას ისტორია კადამბოტსავის დღესასწაულიდაარქივებული 2013-01-17 საიტზე Wayback Machine.
აზაზის ბრძოლა

ტერმინი აზაზის ბრძოლა შეიძლება აღნიშნავდეს: აზაზის ბრძოლა (1030) აზაზის ბრძოლა (1125) აზაზის ბრძოლა (2012)
აზაზის ბრძოლა (1125)

აზაზის ბრძოლა — ბრძოლა ჯვაროსნებსა და სელჩუკებს შორის. გაიმართა 1125 წლის 11 ივნისს, თანამედროვე სირიის ტერიტორიაზე მდებარე ქალაქ აზაზის მახლობლად. ბრძოლაში წარმატებებს მიაღწიეს ჯვაროსნებმა. გამარჯვების შედეგად მათ რეგიონში თავიანთი გავლენა დროებით აღადგინეს, რომელიც მათ დაკარგეს 1119 წლის სარმადის ბრძოლის (ბრძოლა სისხლის მინდორზე) დროს. 1128 წელს ალეპოსა და მოსულის ძალები გაერთიანდნენ იმად ალ-დინ ზანჯის მმართველობის ქვეშ და ჯვაროსნებმაც ჩრდილოეთ სირიაში თავიანთი გავლენა დაკარგეს. Smail, R. C. (1995), Crusading Warfare 1097-1193, New York: Barnes & Noble Books, ISBN 1-56619-769-4
ზამთრის ძილი (ფილმი)

ზამთრის ძილი (თურქ. Kış Uykusu) — 2014 წლის თურქული დრამატული ფილმი, რომლის რეჟისორია ნური ბილგე ჯეილანი. მოქმედება ვითარდება ანატოლიაში და ნათელს ჰფენს მნიშვნელოვან ნაპრალებს როგორც მდიდრებსა და ღარიბებს, ასევე ძლიერებსა და უძლურებს შორის თურქეთში. 2014 წლის კანის კინოფესტივალზე მან შეძლო ოქროს პალმის რტოსა და ფიპრესის ჯილდოს მოპოვება. (ინგლისური) ფილმის ოფიციალური საიტი დაარქივებული 2014-05-14 საიტზე Wayback Machine. „„ზამთრის ძილი““ — კინოფილმების ინტერნეტ-მონაცემთა ბაზა (ინგლისური) ↑ Winter Sleep (2014) – Company credits. IMDb. ციტირების თარიღი: 26.05.2014. ↑ Roddy, Michael; Sage, Alexandria. (24 მაისი, 2014) Turkey's harrowing 'Winter Sleep' takes top prize at Cannes. Reuters. დაარქივებულია ორიგინალიდან — 28.05.2014. ციტირების თარიღი: 28.05.2014. ↑ Awards 2014 : Competition. Cannes. დაარქივებულია ორიგინალიდან — 13.04.2016. ციტირების თარიღი: 25.05.2014. ↑ Festival Reports – Cannes Film Festival 2014. FIPRESCI. დაარქივებულია ორიგინალიდან — 02.08.2014. ციტირების თარიღი: 23.05.2014.
ტრიგლავის ტბების ხეობა

ტრიგლავის ტბების ხეობა (სლოვენ. Dolina Triglavskih jezer) — კლდოვანი, ფრიალო ხეობა იულიუსის ალპებში, სლოვენიაში. ხეობა მდებარეობს ტრიგლავიდან სამხრეთ-დასავეთით. ხეობას ზოგჯერ ეწოდება შვიდი ტბის ხეობა (Dolina sedmerih jezer), თუმცა აქ 10 ტბაა და არა შვიდი. ასევე ცნობილია როგორც კლდოვანი ხეობის ზღვა (Dolina kamnitega morja). ზღვის დონიდან ყველაზე დაბლა (1294 მ) არსებული ტბაა: შავი ტბა (Črno jezero). ამ ტბის ტერიტორიაზე ცხოვრობს ალპური ტრიტონი (ლათ. Ichthyosaura alpestris), რომელიც ენდემურ სახეობას წარმოადგენს. მის ზემოთ (ზ. დ. 1676 მ) არის ორი ერთმანეთთან დაკავშირებული ტბა, რომლებიც ორმაგი ტბის (Dvojno jezero) სახელითაა ცნობილი. 1838 მეტრზე მდებარეობს დიდი ტბა (Veliko jezero), ეს არის ყველაზე ღრმა და დიდი ტბა ხეობის ტბებს შორის. ყველაზე ზემოთ (1993 მ) მდებარეობს ტბა პოდსტენი (Jezero v Podstenju). მარკო პოგაჩნიკის მიერ შექმნილ სლოვენიის გერბზე, ტრიგლავის მთის ქვეშ გამოსახული ორი ზოლი არის ტრიგლავის ტბების ხეობის გამომხატველი. ↑ Intervju z Markom Pogačnikom, oblikovalcem slovenskega grba, ki ga je pripravila pred državnim praznikom 2003 novinarka Radia Maribor Barbara Leskovar Slovene. Ljudmila.org. ციტირების თარიღი: 22 June 2012.
რაშტრაკუტები

რაშტრაკუტები (სანსკ. राष्ट्रकूट rāṣṭrakūṭa, კან. ರಾಷ್ಟ್ರಕೂಟ) — ინდური სამეფო დინასტია (753—982), რომელთა წარმომავლობა ჯერჯერობით დაუდგენელია. ადრეული მმართველები იყვნენ ჩალუკიების ვასალები, მაგრამ VIII საუკუნიდან რაშტრაკუტებმა დაამარცხეს ისინი და ორი საუკუნის მანძილზე მართვადნენ სამხრეთ ინდოეთს (თანამედროვე მაჰარაშტრას, კარნატაკას, ანდჰრა-პრადეშის და მადჰია-პრადეშის შტატები). რაშტრაკუტების თანამედროვეები იყვნენ პალას დინასტია ბენგალიაში და პრატიხარები გუჯარათში. რაშტრაკუტების დედაქალაქი იყო მანიაკჰეტა (თანამედროვე მალკედი კარნატაკას შტატის გულბარგას რაიონში). მათ მიერ შექმნილი სახელმწიფო გახდა იმ დროინდელი მსოფლიოს ერთ–ერთი უძლიერესი იმპერია. მანამატრა, აჩალაპურის რაჯა სუდევარაჯა I, მანამატრას ვაჟი, აჩალაპურის რაჯა ბჰავიშია, სუდევარაჯა I–ის ვაჟი, აჩალაპურის რაჯა ავიდჰეა, სუდევარაჯა I–ის ვაჟი, აჩალაპურის რაჯა ჯაიარაჯა, სუდევარაჯა I–ის ვაჟი, აჩალაპურის რაჯა სუდევარაჯა II, ჯაიარაჯას ვაჟი, აჩალაპურის რაჯა —609 ნანარაჯა, აჩალაპურის რაჯა 609— დანტივარმან, ნანარაჯას ვაჟი, აჩალაპურის რაჯა —630 ინდრარაჯა I, დანტივარმანის ვაჟი, აჩალაპურის რაჯა 630—650 გოვინდარაჯა I, ინდრარაჯა I–ის ვაჟი, აჩალაპურის რაჯა 650—675 კარკარაჯა I, გოვინდარაჯა I–ის ვაჟი, აჩალაპურის რაჯა 675—700 ინდრარაჯა II, კარკარაჯა I–ის ვაჟი, აჩალაპურის რაჯა 700—733 დანტიდურგა კადგავალოკა, ინდრარაჯა II–ის ვაჟი, აჩალაპურის რაჯა 733—753, მაჰარაშტრას მაჰარაჯადჰირატა 753—756 გოვინდარაჯა, ინდრარაჯა II–ის ვაჟი, ბარუჩის რაჯა კრიშნარაჯა I აკალავარშა, კარკარაჯა I–ის ვაჟი, მაჰარაშტრას მაჰარაჯადჰირატა 756—772 გოვინდარაჯა II, კრიშნარაჯა I–ის ვაჟი, მაჰარაშტრას მაჰარაჯადჰირატა 772—780 დრუვა I დჰარავარსა, კრიშნარაჯა I–ის ვაჟი, მაჰარაშტრას მაჰარაჯადჰირატა 780—793 სტამბა, დრუვა I–ის ვაჟი, განგავადის მაჰარაჯა 793— კარკარაჯა I სუვარნავარშა, დრუვა I–ის ვაჟი, ხანდეშის მაჰარაჯა 793—845 დრუვა I, კარკარაჯა I სუვარნავარშა I–ის, ხანდეშის მაჰარაჯა 845— გოვინდარაჯა III პრაბხუგავარსა, დრუვა I–ის ვაჟი, მაჰარაშტრას მაჰარაჯადჰირატა 793—814 ინდრარაჯა, დრუვა I–ის ვაჟი, ბარუჩის მაჰარაჯა 793—818 ამოგხავარშა I, დაიბ.801, გოვინდარაჯა III–ის ვაჟი, მაჰარაშტრას მაჰარაჯადჰირატა 814—878 კრიშნარაჯა II აკალავარშა, ამოგხავარშა I–ის ვაჟი, მაჰარაშტრას მაჰარაჯადჰირატა 878—914 ინდრარაჯა III ნიტიავარშა, კრიშნარაჯა II–ის შვილიშვილი, მაჰარაშტრას მაჰარაჯადჰირატა 914—928 ამოგხავარშა II, ინდრარაჯა III–ის ვაჟი, მაჰარაშტრას მაჰარაჯადჰირატა 928—929 გოვინდარაჯა IV, ინდრარაჯა III–ის ვაჟი, მაჰარაშტრას მაჰარაჯადჰირატა 929—939 კრიშნარაჯა III, ამოგხავარშა III–ის ვაჟი, მაჰარაშტრას მაჰარაჯადჰირატა 939—967 ბადიგა ამოგხავარშა III, კრიშნარაჯა II–ის შვილიშვილი, მაჰარაშტრას მაჰარაჯადჰირატა 967—972 კჰოტიგა, ამოგხავარშა III–ის ვაჟი, მაჰარაშტრას მაჰარაჯადჰირატა 967—972 კარკარაჯა II ამოგხავარშა, ამოგხავარშა III–ის შვილიშვილი, მაჰარაშტრას მაჰარაჯადჰირატა 972—973 ინდრარაჯა IV, ამოგხავარშა III–ის შვილიშვილი, მაჰარაშტრას მაჰარაჯადჰირატა 974—982 დაახლ. 983 დასავლეთი ჩალუკიას მმართველის ტაილაპა I–ის მიერ განადგურებულ იქნა მათი სახელმწიფო. ინდური არქეოლოგიური მონაცენები რაშტრაკუტები
გერასიმ იზმაილოვი

გერასიმ იზმაილოვი — რუსი ვაჭარი, მეზღვაური, წყნარი ოკეანის ჩრდილოეთი ნაწილის მკვლევარი. მისი პატივისცემის ნიშნად ალასკის ნაპირებთან ყურეს და კუნძულებს ეწოდებათ მისი სახელი. დიმიტრი ბოჩაროვისთან ერთად სწავლობდა სანავიგაციო სკოლაში და მსახურობდა მასთან ერთად შტურმანად კამჩატკაზე. მორის ბნიოვსკის აჯანყების შემდეგ 1771 წელს წაიყვანეს ნახევარკუნძულიდან. 1783-1786 წლებში შელიხოვთან ერთად აღმოაჩინა კუნძული კადიკი, სადაც მათ დააარსეს პირველი დასახლება ალასკაში. (რუსული) Biographical Dictionary of the Russian Far East and Russian America
მინი მაუსი

მინი მაუსი (Minnie Mouse) — კომიკური ანიმაციური ფილმების პერსონაჟი, შექმნილ აბ აივერქსისა და უოლტ დისნეის მიერ. იგი პირველად 1928 წელს აივერქსმა დახატა, ისევე, როგორც მიკი მაუსი. 1942 წლის იანვარში-მაისში კომიქსების სახით გამოცემულ ამბავში „The Gleam“, რომლის ავტორები არიან მერილ დე მარისი და ფლოიდ გოტფრედსონი, იგი პირველად იქნა ნახსენები, როგორც „მინერვა მაუსი“. თუმცა, ეს სრული სახელი იშვიათად გამოიყენება. მინის მრავალი პიროვნება ახმოვანებდა, მათ შორის - თავად დისნეი. ამჟამად მას რასი ტეილორი ახმოვანებს. ვიკისაწყობში არის გვერდი თემაზე: მინი მაუსი მინი მაუსი საიტზე INDUCKS მინი მაუსი — კინოფილმების ინტერნეტ მონაცემთა ბაზა (ინგლისური) ↑ http://www.bcdb.com/cartoon_synopsis/7-Mickey_Mouse.html ↑ http://www.disneyshorts.org/shorts.aspx?shortID=96
ჯოვანი ტრაპატონი

ჯოვანი ტრაპატონი (იტალ. Giovanni Trapattoni; დ. 17 მარტი, 1939, კუზანო მილანინო) — იტალიელი მწვრთნელი და ყოფილი ფეხბურთელი. ის ითვლება ყველაზე წარმატებულ მწვრთნელად იტალიის სერია A-ში და ერთ-ერთ ყველაზე წარმატებულ მწვრთნელად ევროპაში. როდესაც ტრაპატონი ტურინის „იუვენტუსს“ წვრთნიდა, პირველად მან, მოიგო ყველა შესაძლო თასი ერთ სეზონში, ისევე როგორც მისმა კლუბმა. როგორც ფეხბურთელმა, „მილანში“ ასპარეზობისას, მან ორ-ორჯერ მოიგო იტალიის სერია A და ევროპის ჩემპიონთა თასი, ასევე სხვა ქვეყნისა და ევროპის თასებთან ერთად. განახლდა: 26 მაისი, 2014 მილანი სერია A (2): 1961-62, 1967-68 იტალიის თასი: 1966-67 უეფას ჩემპიონთა ლიგა: 1963, 1969 უეფას თასების მფლობელთა თასი: 1967-68 საკონტინენტთაშორისო თასი: 1969 იუვენტუსი სერია A (6): 1976–77, 1977–78, 1980–81, 1981–82, 1983–84, 1985–86 იტალიის თასი (2): 1978–79, 1982–83 უეფას ჩემპიონთა ლიგა: 1984–85 უეფას თასების მფლობელთა თასი: 1984 უეფას თასი (2): 1977, 1993 უეფას სუპერთასი: 1984 საკონტინენტთაშორისო თასი: 1985 ინტერი სერია A: 1988–89 იტალიის სუპერთასი: 1989 უეფას თასი: 1991 ბაიერნი ბუნდესლიგა: 1996–97 DFB თასი: 1997–98 DFB ლიგის თასი: 1996–97 ბენფიკა პორტუგალიის ჩემპიონატი: 2004–05 რედ ბულ ზალცბურგი ავსტრიის ბუნდესლიგა: 2006–07 ირლანდია ერთა თასი: 2011 შეგიძლიათ იხილოთ მედიაფაილები თემაზე „ჯოვანი ტრაპატონი“ ვიკისაწყობში. ↑ James Horncastle (6 აგვისტო, 2013). Greatest Managers, No. 12: Trapattoni დაარქივებული 2021-06-24 საიტზე Wayback Machine. . In the football landscape, Giovanni Trapattoni stands like a grand old oak tree. He’s been around for generations, outlasting many of his peers, not least Sir Alex Ferguson, who retired at the end of last season three years his junior. Still going at 74, the lines on Trapattoni's face tell a story like the rings of a tree do, and his story is one of almost unrivaled success. A member of the great Milan team that won everything at the beginning and the end of the 1960s, Trapattoni's outlook owed a lot first to Gipo Viani and then the great Nereo Rocco, coaches often regarded as the founders of catenaccio for whom the result was everything. "May the best team win," one journalist said to Rocco. His response: "We hope not." global.espn.com. წაკითხვის თარიღი: 5 იანვარი, 2019.
ხესე როდრიგესი

ხესე როდრიგეს რუისი (ესპ. Jesé Rodríguez Ruíz; დ. 26 თებერვალი, 1993, ლას-პალმასი, ესპანეთი), ცნობილი როგორც ხესე — ესპანელი ფეხბურთელი, საფეხბურთო კლუბ „ლას-პალმასის“ თავდამსხმელი. ვიკისაწყობში არის გვერდი თემაზე: ხესე როდრიგესი პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი BDFutbol-ზე (ინგლისური) ხესე როდრიგესი – უეფას ჩანაწერი (ინგლისური)
ნიკოლა ლეალი

ნიკოლა ლეალი (დ. 17 თებერვალი, 1993) — იტალიელი ფეხბურთელი, სერია B-ს კლუბ „სპეციას“ მეკარე, იჯარით „იუვენტუსიდან“. ნიკოლა ლეალის გვერდი სპეციას ოფიციალურ საიტზე ნიკოლა ლეალის გვერდი უეფას ოფიციალურ საიტზე
მილვინა დინი

ელიზაბეთ გლედის მილვინა დინი (დ. 2 თებერვალი, 1912 — გ. 31 მაისი, 2009) — ბრიტანელი კარტოგრაფი, უფრო მეტად ცნობილი, როგორც გემ ტიტანიკის კატასტროფის შემდეგ ერთ-ერთი გადარჩენილი. ამ მოვლენის დროს იგი 2 თვის იყო - მგზავრებს შორის ყველაზე ახალგაზრდა. ↑ Last Titanic survivor, a baby put in a lifeboat, dies at 97 The Guardian. Retrieved 31 March 2012 ↑ Last Titantic survivor dies aged 97. BBC News (31 May 2009). ციტირების თარიღი: 31 May 2009.
გიორგი IV (გოჩია)

გიორგი IV, გოჩია — იმერეთის მეფე 1696-1697 წლებში. ბაგრატიონთა იმერეთის შტოს წარმომადგენელი, გამეფებამდე ცხოვრობდა ოდიშში. 1696 იმერეთის თავადებმა არჩილ II გადააყენეს და მეფედ გიორგი IV გამოაცხადეს. მაგრამ იგი მეფობისათვის შეუფერებელი გამოდგა. სამეფოს ფაქტობრივად მისი სიმამრი გიორგი-მალაქია აბაშიძე განაგებდა. 1697 თავადებმა გიორგი IV ტახტიდან გადააყენეს და იმერეთის მეფედ კვლავ არჩილი დასვეს. სოსელია ო., ქართული საბჭოთა ენციკლოპედია, ტ. 3, თბ., 1978. — გვ. 160. სოსელია ო., ენციკლოპედია „საქართველო“, ტ. 2, თბ., 2012. — გვ. 20. ვახუშტი, აღწერა სამეფოსა საქართველოსა, წგ.: ქართლის ცხოვრება, ს. ყაუხჩიშვილის გამოც., ტ. 4, თბ., 1973. ბროსე მ., საქართველოს ისტორია, ნაწ. 2, თარგმ. ს. ღოღობერიძისა, ტფ., 1900; კაკაბაძე ს., საქართველოს ისტორია. ახალი საუკუნეების ეპოქა (1500–1810), ტფ., 1922.
კასკასკია

კასკასკია (ინგლ. Kaskaskia River) — მდინარე აშშ-ში. მიედინება ილინოისის შტატის ცენტრალურ და სამხრეთ რაიონებში. მდინარე მისისიპის მარცხენა შენაკადი. სიგრძე 515 კმ, აუზის ფართობი დაახლოებით 14,950 კმ². ქმნის ილინოისის შტატის ერთ-ერთ უდიდეს მდინარის სისტემას. სათავე აქვს შამპეინის ოლქში, ურბანის სიახლოვეს. მიედინება სამხრეთ-დასავლეთის მიმართულებით და მისისიპის ერთვის ჩესტერის ჩრდილოეთით. მდინარეზე აშენებულია შელბივილის ტბა, — წყალსაცავი, რომელზეც გაშენებულია კაშხალი; უფრო ქვემო დინებაშია კარლაილის ტბა, — წყალსაცავი, რომლის ფართობია 105,2 კმ². კასკასკია სანაოსნოა ნაწილობრივ. კასკასკია — სტატია ენციკლოპედია ბრიტანიკიდან (ინგლისური)
ფილოქსერა

ფილოქსერა (ლათ. Viteus vitifoliae) — მწერი თანაბარფრთიან ხორთუმიანთა რაზმისა, ვაზის საშიში მავნებელია. ფილოქსერის სხეული ოვალურია, მოყვითალო-მომწვანო, მისი სიგრძეა 0,8 — 1,2 მმ. აქვს წითელი თვალები, მჩხვლეტავ-მწუწნავი ხორთუმი. მრავლდება პართენოგენეზურად. ფილოქსერა ევროპისა და აზიურ ვაზის ჯიშებზე პარაზიტობს და ძალზე საშიშია. მავლებლობს ფესვსა და ფოთოლზე. ფესვზე წარმოშობს 2 სახის სიმსივნეს: ტუბეროზიტეტსა და ნოდოზიტეტს, ფოთლის ქვედა მხარეზე — გალებს. ზამთრობს ფესვის ფილოქსერის პირველი მატლი და განაყოფიერებული კვერცხი. ამ უკანასკნელიდან აპრილში იჩეკება დამფუძნებელი, რომელიც დასაბამს აძლევს ფოთლის ფილოქსერის განვითარებას. ფოთლის ფილოქსერის კვერცხებიდან იჩეკება ფოთლისა და ფესვის ფორმის ფილოქსერები, რომლებიც გადადიან ფესვზე და აგრძელებენ განვითარებას. შემოდგომაზე დებენ განაყოფიერებულ ზამთრის კვერცხებს. წელიწადში 6—9 გენერაციას იძლევა. თავდაპირველად ფილოქსერა გავრცელებული იყო ამერიკის კონტინენტზე. ამერიკული ვაზი, ევროპულისაგან განსხვავებით, გამოყოფს სპეციალურ ნივთიერებას, რომელიც იცავს მათ ფილოქსერასაგან. ეს მწერები ამერიკიდან ევროპაში შემოსულ გემებს შემოჰყვნენ და სრულიად გაანადგურეს ვენახები. ევროპაში მავნებლების პირველი კვალი 1863 წელს შენიშნეს. ფერმერებმა დაიწყეს მავნებლებთან ბრძოლა ნახშირბადის ბისულფიდით, რადგან ეს ნივთიერება შხამიანია ფილოქსერასათვის. ამ ნივთიერების გამოყენება მავნებლების წინააღმდეგ დამღლელი და რთული პროცესი იყო. ამიტომ, ფილოქსერასგან თავის დაცვის ერთადერთ საშუალებად იქცა მავნებლის მიმართ გამძლე ვაზის გამოყვანა. ევროპელებს შეეძლოთ, გაეხარებინათ ამერიკული ვაზი და პრობლემაც გადაწყდებოდა, მაგრამ ამერიკული ვაზის ნაყოფი ევროპულისას მეტად ჩამოუვარდება ხარისხით. გასტონ ბაზილმა წამოაყენა წინადადება ევროპული და ამერიკული ვაზის დამყნობის შესახებ და პრობლემაც გადაიჭრა. XIX საუკუნის ბოლოს საქართველოში ფილოქსერავაზის სარგავ მასალას შემოჰყვა ამერიკიდან და მნიშვნელოვანი ზარალი გამოიწვია. იკვებება მხოლოდ ვაზით. ქართული ვაზის ჯიშებიდან მეტი გამძლეობით გამოირჩევა ციცქა, ჩინური, რქაწითელი, მწვანე; შედარებით სუსტია საფერავი, კრახუნა, და სხვა. ფილოქსერა საშინაო და საგარეო კარანტინის ობიექტია. ბრძოლის ღონისძიებანი: ფილოქსერაგამძლე ამერიკული საძირეებზე ევროპული ჯიშების დამყნობა, ნიადაგის ფუმიგაცია. „საბუნებისმეტყველო მეცნიერების საფუძვლები“, 2012 წ. (ISBN 978-9941-15-604-5) ალექსიძე გ., ქართული საბჭოთა ენციკლოპედია, ტ. 10, თბ., 1986. — გვ. 314. ღვინის ისტორია - ფილოქსერა, შემოსევის ქრონიკა — მარანი
მანიაკჰეტა

მანიაკჰეტა (Mānyakheṭa, პრაკრიტზე Mannakheḍa, თანამედროვე Malkhed) — რაშტრაკუტების დედაქალაქი 818–982 წ.წ. მდებარეობს ინდოეთის შტატ კარნატაკას გულბარგას ოლში. ქალაქ გულბარგადან 40 კმ. მანძილზე. დღემდე მალკედი არის ერთ–ერთი ყველაზე დიდი ცემენტის მწარმოებელი რეგიონი. დასახლება ახლა ყალიბდება, აგრეთვე, სასოფლო–სამეურნეო პროდუქციის ბიზნეს–ცენტრად. მიუხედავად იმისა, რომ წყალი იშვიათად გამოიყენება სოფლის მეურნეობაში. ამავე დროს, მალკედი არის ყველაზე დიდი მეცხოველეობის სავაჭრო ცენტრი რეგიონში. მალკედში მდებარეობს ისტორიული ციხესიმაგრე, რომელსაც დიდი მნიშვნელობა აქვს მისი შემდგომი კულტურული განვითარებისათვის. მანიაკჰეტა განსაკუთრებით აყვავდა მაშინ, როცა ის რაშტრაკუტების დედაქალაქი გახდა 814–968 წ.წ. მეფე ამოგჰავარშა I ცნობილია თავისი კულტურული მოღვაწეობით. ის 64 წელი მართავდა მალკედს. ის იყო პირველი ადამიანის, ვინც კლასიკურ კანადა (ენა)ზე წერდა. მისი შექმნილია კავირაჯამარგა და მრავალი სხვა ნაშრომი. ის ცდილობდა ჯაინიზმის გავრცელებას. ქალაქის, როგორც კულტურული ცენტრის არსებობა დაასრულა მეფე ჰარშამ 972–973 წ. წ. 2001 წლის აღწერის მონაცემებით, მალკედში ცხოვრობს 2 180 კომლი. მოსახლეობის რაოდენობა შეადგენს 11,180 ადამიანს, რომელთაგან 5,679 მამრობითი სქესის, ხოლო 5,501 მდედრობითი სქესის ადამიანია. მალკედში კარგად არის განვითარებული საავტომობილო და სარკინიგზო ტრანსპორტი. დასახლება მდგომარეობს სახელმწიფო გზატკეცილზე, ქალაქ გულბარგადან 40 კილომეტრის დაშორებით. დასახლებაში მოქმედებს ასევე, სარკინიგზო სადგური. მალკედი დაარქივებული 2013-04-21 საიტზე Wayback Machine.
ვანილის ზეცა

„ვანილის ზეცა“ (ინგლ. „Vanilla Sky“) — 2001 წლის სამეცნიერო ფანტასტიკური თრილერი, რომლის რეჟისორი და პროდიუსერია კემერონ კროუ. ვანილის ზეცა არის ალეხანდრო ამენაბარის 1997 წლის ესპანურენოვანი ფილმ „გაახილე თვალების“ ინგლისურენოვანი ვერსია. „ვანილის ზეცა“ დახასიათებულია როგორც „სამეცნიერო ფანტასტიკის, რომანული და რეალური ქსელის საოცარი ნარევი“. ფილმში მონაწილეობენ ტომ კრუზი, პენელოპე კრუსი, კამერონ დიასი, ჯეისონ ლი და კურტ რასელი. ფილმი ფინანსურად წარმატებული აღმოჩნდა. იგი ნომინირებული იყო ოსკარზე საუკეთესო ორიგინალური სიმღერისთვის, კინომსახიობთა გილდიის ჯილდოზე და ოქროს გლობუსზე. ფილმის საუნდტრეკი აგრეთვე მოწონებული იყო კრიტიკოსების მხრიდან. „ვანილის ზეცა“ — კინოფილმების ინტერნეტ-მონაცემთა ბაზა (ინგლისური) „ვანილის ზეცა“ — Allmovie-ზე „ვანილის ზეცა“ — Box Office Mojo-ზე „ვანილის ზეცა“ — Rotten Tomatoes „ვანილის ზეცა“ — Metacritic-ზე ↑ 1.0 1.1 Vanilla Sky (2001) - Box Office Mojo.
უმაღლესი ლიგის ლეგიონერების სია

ეს არის ლეგიონერების (არაქართველები) სია, რომელთაც უთამაშიათ უმაღლეს ლიგაში. ფეხბურთელები რომელთაც: ჩატარებული აქვთ 1 მატჩი მაინც უმაღლესი ლიგის კლუბის შემადგენლობაში. არ უთამაშიათ საქართველოს არც ერთ ასაკობრივ ნაკრებში, არც ეროვნულში. დაიბადა საქართველოში, მაგრამ უთამაშია სხვა ქვეყნის ნაკრებში, ასევე ორმაგი მოქალაქეობის მქონე ფეხბურთელები.
მარკო პოგაჩნიკი

მარკო პოგაჩნიკი (დ. 11 აგვისტო, 1944. კრანი, სლოვენია, იუგოსლავია.) — სლოვენი სკულპტორი და მწერალი. მარკო პოგაჩნიკმა ლუბლიანას ხელოვნების აკადემია 1967 წელს დაასრულა. ის იყო ნეო-ავანგარდული მიმდინარეობის OHO-ს თანადამფუძნებელი, რომლის წევრებიც არიან ასევე ტომაჟ შალამუნი და სლავოი ჟიჟეკი. 1980-იან წლებში ის იყო შემოქმედების ჰოლისტური ხედვით გატაცებული. ის ამტკიცებდა ,რომ შეიმუშავა დედამიწის მკურნალობის აკუნკტურის მსგავსი მეთოდი, რისთვისაც ის ლანდშაფტზე სვეტებს გარკვეულ პოზიციებზე არჭობდა. 1991 წელს მან შეიმუშავა სლოვენიის გერბის ოფიციალური დიზაინი. 2006 წელს ის შეუერთდა მოძრაობას სამართლიანობისა და განვითარებისათვის. რომლის ლიდერიც იყო, სლოვენიის პრეზიდენტი იანეს დრნოვშეკი. ის ცხოვრობს და მუშაობს სოფელ შემპასში, ვიპავას ხეობაში. ნოვა-გორიცას მუნიციპალიტეტში, სადაც ის ცხოვრობს, ბევრი მისი ნამუშევარია წარმოდგენილი. მათში ყველაზე ცნობილია გორიცასა და სოლკანის პირველი ხსენებიდან 1000 წლისთავისთვის მიძღვნილი მონუმენტი, რომელიც დგას ქალაქ ნოვა-გორიცას ცენტრში. 2008 წლიდან მისი ერთი მონუმენტების ჯგუფი სახელად ევროპის ჰოლოგრამა (სლოვენ. Hologram Evrope) დგას ლუბლიანაში. 1991 წელს მარკო პოგაჩნიკმა მისი ნამუშევრებისთვის მიიღო პრეშერენის ჯილდო (შემოქმედების უმაღლესი ჯილდო სლოვენიაში). 2008 წელს მიიღო იაკოპიჩის ჯილდო (სლოვენიაში მხატვრების მთავარი ჯილდო). ის ორჯერ იყო წარდგენლი სწორი ცხოვრების წესის პრემიაზე. Nature Spirits and Elemental Beings - Working with the Intelligence in Nature (Findhorn Press, Scotland, 1996). Markopogacnik.com ↑ 1.0 1.1 1.2 1.3 1.4 1.5 Megla, Maja (20 September 2011). „Lov na čarovnike: poziv k linču umetnika Marka Pogačnika“ [Witch-hunt: An Appeal to Lynch the Artist Marko Pogačnik]. Delo.si (Slovene).
ფარამონდი

ფარამონდი (დ. 370 — გ. 430) — ფრანკთა ლეგენდარული წინაპარი და მეფე მეროვინგების დინასტიიდან 410–426 წლებში. „ფრანკთა ისტორიის წიგნის“ უცნობი ავტორის (VIII საუკუნე) მიხედვით იგი არის მარკომარის შვილი და ხლოდიოს მამა. დიდი ხნის განმავლობაში იგი ითვლებოდა ფრანკების პირველ მეფედ, ამჟამად იგი მიჩნეულია ლეგენდარულ პიროვნებად. მიზეზი შემდეგში იყო: „ფრანკთა ისტორიის წიგნის“ ავტორმა მოგვითხრო გრიგოლ ტურელის პირველი ექვსი წიგნი, იქვე დასძინა 21 ახალი ფაქტი, მათ შორის, ფარამონდის სახელი. მაგრამ მან არ იცოდა V საუკუნის ისტორია, რადგან იგი იყენებდა ერთადერთ წყაროს – გრიგოლ ტურელის ქრონიკას. ასე რომ, სრულიად საეჭვოა, აღნიშნული ქრონისტიდან ორმოცდაათი წლის შემდეგ მას აღმოეჩინა მეროვინგების დინასტიის წინაპარი, მაშინ როდესაც ეს ვერ შეძლო თავად გრიგოლ ტურელმა. თუმცა ისტორიული პიროვნება სახელად ფარამონდი არსებობს. მას მოიხსენიებს გრიგოლ ტურელი. იგი დაიბადა დაახლოებით 550 წელს პარიზთან ახლოს და იყო პარიზელი მღვდელი, პარიზის ეპისკოპოსის (571-591წლებში) რეგნემონდის ძმა. რეგნემონდს უნდოდა ფარამონდი გამხდარიყო მისი მემკვიდრე, მაგრამ 591 წელს, მისი გარდაცვალების შემდეგ ეპისკოპოსის ტახტი დაიკავა მდიდარმა სირიელმა ვაჭარმა სახელად ევსევიმ. ფარამონდი დაიღუპა 600-610 წლებს შორის. LIBER HISTORIAE FRANCORUM
ნოვო-მესტო

ნოვო-მესტო (სლოვენ. Nôvo mésto) — ქალაქი სამხრეთ სლოვენიაში. მდებარეობს ნოვო-მესტოს მუნიციპალიტეტში, სამხრეთ სლოვენიის რეგიონში. ქალაქი განლაგებულია მდინარე კრკაზე. ზღვის დონიდან 181 მეტრზე. დააარსა ავსტრიის ჰერცოგმა რუდოლფ IV-მ 1365 წლის 7 აპრილს და რუდოლფოვო უწოდა. პირველი მსოფლიო ომისა და ავსტრია-უნგრეთის იმპერიის დაშლის შემდეგ ოფიციალური სახელია მესტო-ნოვო. სლოვენიის ქალაქების სია ვიკისაწყობში არის გვერდი თემაზე: ნოვო-მესტო ქალაქის ვებსაიტი
პტუი

პტუი (სლოვენ. Ptuj) — ქალაქი სლოვენიაში. მდებარეობს პტუის მუნიციპალიტეტში, პოდრავსკის რეგიონში. პტუის არის სლოვენიის ერთ-ერთი უძველესი ქალაქი. პირველად ისტორიულ წყაროებში მოიხსენიება 69 წელს, როდესაც იმპერატორი ვესპასიანე ლეგიონებმა რომის იმპერატორად აირჩიეს. სლოვენიის ქალაქების სია ვიკისაწყობში არის გვერდი თემაზე: პტუი ოფიციალური საიტი (სლოვენური) Ptuj Tourism
ტრბოვლიე

ტრბოვლიე (სლოვენ. Trbovlje) — ქალაქი ცენტრალურ სლოვენიაში. მდებარეობს ტრბოვლიეს მუნიციპალიტეტში, ზასავსკის რეგიონში. რეგიონის განვითარება დაიწყო XVII-XIX საუკუნეებიდან, როდესაც აქ აღმოაჩინეს ნახშირის საბადო. 1904 წელს ქალაქში ააშენეს სლოვენიაში პირველი ელექტროსადგური. ქალაქის სტატუსი მიიღო 1952 წელს, როდესაც მას შეუერთეს რამდენიმე ახლოს მდებარე სოფელი. სლოვენიის ქალაქების სია ვიკისაწყობში არის გვერდი თემაზე: ტრბოვლიე ოფიციალური საიტი (სლოვენური)